Klubben har sportslige og sosiale tilbud for eliteløpere, veteraner, rekrutter og mosjonister i alle aldre. Samt tilbud rettet mot generelle folkehelse med Stolpejakten og turorientering, og skoleorientering. Laget har markert seg nasjonalt og internasjonalt siden starten. Klubben har i dag ca 400 aktive og passive medlemmer. Klubben ble stiftet og drevet fra klubbhuset ved Alunsjøen, hvor klubben leier en hytte av Oslo kommune. Fra 2018 har klubben fått et nytt klubbhus på Lillomarka Arena, like ved Badedammen på Grorud.